***ПЛАН РАДА ГРАДСКОГ ЦЕНТРА ЗА СОЦИЈАЛНИ РАД ЈАГОДИНА ЗА 2015 ГОДИНУ***

***Правна служба*** обављаће редовне правне послове у току 2015. године у складу са законски предвиђеним актима и то:

пријем документације за остваривање права на новчану социјалну помоћ; пријем документације за остваривање права на додатак за негу и помоћ другог лица; пријем документације за остваривање права на увећани додатак за негу и помоћ другог лица; пријем документације за процену радне способности; саветовање странака у вези са подношењем документације и услова за остваривање свих напред наведених права; испитивање услова за остваривање свих напред наведених права; израду решења и закључака по ЗУП-у у вези поднетих захтева странака за остваривање свих напред наведених права; покретање поступака по службеној дужности када за то постоје законом предвиђени услови; редовну годишњу ревизију корисника права на НСП који ово право користе неограничено (у мају месецу), као и ванредне ревизије корисника свих права; решавање по захтевима за једнократну помоћ; достављање извештаја органима локалне самоуправе, судовима, другим центрима за социјални рад, Министарству за рад, запошљавање, борачка и социјална питања, као и другим органима и организацијама.

Поред редовних послова правна служба ГЦСР Јагодина у току 2015. године ставља посебан акценат и на израду индивидуалних планова активације радно способних корисника права на НСП, а у складу са донетом Уредбом Владе РС о мерама социјалне укључености корисника НСП, као и на закључивање Протокола о сарадњи између ГЦСР Јагодина и носилаца појединих активности – локалне самоуправе, Националне службе за запошљавање, здравствених установа и др. органа и организација, а у циљу реализације наведене Уредбе.

***Служба за заштиту одраслих и старих лица*** обављаће у току 2015. године послове заштите корисника у складу са законски предвиђеним актима и то: смештај у Дом за стара лица, смештај у Установу социјалне заштите, постављање привременог старатеља у оставинском поступку, поступку лишења пословне способности, за склапање уговора о дож. издржавању, за подизање пензије; постављање сталног старатеља за лица лишена пословне способности, промену старатеља, сагласност у вези располагања старатеља имовином лица, преиспитивањем учешћа у трошковима смештаја у породици пријава за занемаривање, у скитњи и бескућници, реализација захтева за услугом породичног смештаја за одрасле и стре, у везиотпуста из држављанства, захтева КПЗ-а за социјалном анамнезом, давање налаза соц. анамнеза и сагласности по захтевима од стране других установа. Поред редовних послова из делокруга рада Центара за социјални рад служба за одрасле и старе у 2015. години посебан акценат ставља на : Проналажење и мотивацију додатног броја будућих хранитеља за бављење хранитељством за одрасла и остарела лица. Редовни поступак поновног прегледа лица под стартељством ( ревизија стартељства) и израду планова заштите за наредни период у сарадњи са Домовима за смештај душевно оболелих лица.Пружање помоћи породицама, кроз свакодневни рад. Породични закон предвиђа механизме интервенција и праћења случајева насиља у породици, тако да ће се уз стручни рад и стално едукативно усавршавање радника Центра, радити на откривању и спречавању насиља у породици кроз директну сарадњу са релевантним институцијама на локалном нивоу уз одржање и континуирано унапређење сарадње утврђене потписаним Протоколом о поступању и сарадњи установа, органа и организација у ситуацијама насиља у породици и партнерским односима на територији града Јагодина од дана 15.03.2013. године.По захтеву Суда прибављаће се потребни докази и мишљења о траженим случајевима, подносити тужбе за насиље, водити документацију и евиденцију о жртвама насиља и мерама које су изречене. Стручни тим ће и даље пружати подршку и помоћ жртвама насиља кроз свакодневни рад и кроз неодложне интервенције и двадесеточетворосатну доступност неодложним интервенцијама . подршке жртвама насиља и трафикинга. Коришћење ресурса Породичног саветовалишта кроз едукацију корисника са проблемима у породичним и брачним односима а током директног рада на вођењу случаја.

***Програм рада службе за заштиту деце и младих*** при Градском центру за социјални рад у Јагодини у 2015. години биће усклађен са: Важећим законима, правилником о организацији,нормативима и стандардима рада, одлукама и прописима који регулишу систем социјалне заштите, актуелном стратегијом развоја социјалне заштите усвојеном на седници Владе Републике Србије, рансформацијом и реформом система социјалне заштите на републичком нивоу, као и могућностима за њихову примену на локалном нивоу, друштвеним и економским кретањима у Општини, стратегијом развоја социјалне заштите Града Јагодина, организацијском и кадровском структуром Центра, важећим техникама и методама рада.

У вршењу јавних овлашћења, Центар као орган старатељства и као установа социјалне заштите, поступа у складу са нормативима и стандардима утврђеним Правилником о организацији, нормативима и стандардима стручног рада Центра за социјални рад СЛ.ГЛ.59/08

Служба за заштиту деце и младих обављаће у току 2014. године послове заштите деце и младих у складу са законски предвиђеним актима и то: смештај у установу социјалне заштите, смештај у хранитељску породицу, усвојење, старатељство, брачни спорови, поремећени породични односи, насиље у породици, поремећаји у друштвеном понашању, породична медијација, саветодавни и терапијски стручни социјални рад, спроводити поступак посредовања – медијације у породичним односима (мирење и нагодба), достављати налаз и стручно мишљење, на захтев суда, у парницама у којима се одлучује о заштити права детета или о вршењу, односно, лишењу родитељског права; достављати на захтев суда, мишљење о сврсисходности мере заштите од насиља у породици коју је тражио други овлашћени тужилац; пружати помоћ у прибављању потребних доказа суду пред којим се води  поступак у спору за заштиту од насиља у породици; спроводити поступак процене опште подобности хранитеља, усвојитеља и старатеља; вршити попис и процену имовине лица под старатељством; сарађивати са јавним тужиоцем, односно, судијом за малoлeтнике у избору и примени васпитних налога; спроводити медијацију између малoлeтног учиниоца и жртве кривичног дела; подносити извештај о испуњењу васпитног налога јавном тужиоцу, односно, судији за малoлeтнике; присуствуствовати по одобрењу суда, радњама у припремном поступку против малoлeтног учиниоца кривичног дела (саслушање малoлeтног учиниоца кривичног дела, саслушање других лица); достављати мишљење суду пред којим се води кривични поступак против малoлeтника у погледу чињеница које се односе на узраст малoлeтника, чињеница потребних за оцену његове зрелости – испитивање средине у којој и прилике под којима малoлeтник живи и друге околности које се тичу његове личности и понашања; присуствовати седници већа за малoлeтнике и главном претресу у кривичном поступку против малoлeтног учиниоца кривичног дела; обавештавати суд надлежан за извршење заводске васпитне мере и орган унутрашњих послова када извршење мере не може да започне или да се настави због одбијања или бекства малoлeтника; старарати се о извршењу васпитних мера посебних обавеза; проверавати извршење васпитне мере појачаног надзора од стране родитеља, усвојитеља или старатеља и указује им помоћ у извршењу мере; провераавати извршење васпитне мере појачаног надзора у другој породици и указивати на помоћ породици у коју је малoлeтник смештен; спроводити васпитну меру појачаног надзора од стране органа старатељства тако што се брине о школовању малoлeтника, његовом запослењу, одвајању из средине која на њега штетно утиче, потребном лечењу и сређивању прилика у којима живи; старати се о извршењу васпитне мере појачаног надзора уз обавезу дневног боравака у установи за васпитавање и образовање малoлeтника; достављати суду и јавном тужиоцу за малoлeтнике извештај о току извршења васпитних мера о чијем се извршењу стара; обављати друге послове утврђене законом.

Поред редовних послова из делокруга рада Центара за социјални рад служба за децу и младе у 2015. години посебан акценат ставља на : Редовни поступак поновног прегледа деце под стартељством ( ревизија стартељства) и израду планова заштите за наредни период у сарадњи са Центром за породични смештај и усвојење у Ћуприји. Пружање помоћи породицама, кроз свакодневни рад ,а такође и кроз пројектне активности, у васпитању, како би се подстакао правилан развој малолетника, јачала њихова лична одговорност,повећао њихов образовни ниво и самим тим побољшала њихова интеграција у локалну средину. Пратиће се спровођење васпитних мера-посебних обавеза у сарадњи са установама и организацијама са којима ће се потписати споразуми о сарадњи у овој области. Породични закон предвиђа механизме интервенција и праћења случајева насиља у породици, тако да ће се уз стручни рад и стално едукативно усавршавање радника Центра, радити на откривању и спречавању насиља у породици кроз директну сарадњу са релевантним институцијама на локалном нивоу уз одржање и континуирано унапређење сарадње утврђене потписаним Протоколом о поступању и сарадњи установа, органа и организација у ситуацијама насиља у породици и партнерским односима на територији града Јагодина од дана 15.03.2013. године. По захтеву Суда прибављаће се потребни докази и мишљења о траженим случајевима, подносити тужбе за насиље, издржавање детета, водити документацију и евиденцију о жртвама насиља и мерама које су изречене. Стручни тим службе за заштиту деце и младих ће и даље пружати подршку и помоћ жртвама насиља кроз свакодневни рад и кроз неодложне интервенције и двадесеточетворосатну доступност неодложним интервенцијама . подршке жртвама насиља и трафикинга. Промовисање и развијање услуге медијације у породичним односима као алтернативног начина уређења вршења родитељског права и одржавања личних односа након прекида брачне и ванбрачне заједнице. Коришћење ресурса Породичног саветовалишта кроз едукацију корисника са проблемима у породичним и брачним односима а током директног рада на вођењу случаја.

***Дневни центар '' Свети Трифун''*** је установа која својим радом обухвата децу и омладиму са посебним потребама и то: децу и омладину са аутизмом, децу и омладину са сметњама у развоју и децу и омладину са дечијом и церебралном парализом. Тренутно је радом Дневног центра обухваћено 26. корисника и капацитети боравака не омогућавају повећање броја корисника.У Дневном центру је запослено 12. радника и то: четири дефектолога, два васпитача, три медицинска техничара и три сервирке. Свака од наведених друпа корисника је смештена у посебном објекту. Због различите дијагнозе развојног проблема, програми рада са корисницима се донекле разликују.У дневном боравку за децу и омладину са аутизмом, је изражена потреба за устаљеним ритмом и распоредом дневних активност, јер свака промена може изазвати непредвиђену и стресну реакцију особа са аутизмом. Због тога ћемо наставити са редовним дневним активностима које се састоје од:идентификације, музичког, физичког, ликовног, социјализације и слободних активности. На музичком ћемо обрађивати песме које се илуструју на табли и чији текст ћемо исписати на истој. Физичко се, такође, обавља по устаљеном распореду у сали за физичко или, ако су повољне временске прилике, у дворишту боравка.Ликовно ће и даље, тематски, бити везано за неки важан датум, временске прилике и друге теме. Настављамо са одржавањем јединства групе и међусобне сарадње и заједништва. Током топлих годишњих доба, организоваћемо шетње по Јагодинским шеталиштима и два заједничка излета о чијим дестинацијама ћемо се накнадно договорити. Ако градске власти буду планирале летовање на мору, и корисници Дневног центра ће бити обухваћени оваквом врстом одмора. Наставља се са редовним хигијенско – здравственим програмом за који је задужен медицински техничар.Настављамо са сарадњом са јагодинским Домом здравља у вези систематских и лабораторијских прегледа за сва три боравка, као и са стручним саветовалиштем за родитеље корисника из сва три боравка. За кориснике сва три боравка јако су битне додатне активности које им омогућавају савладавање нових вештина и развијање постојећих. Све активности ћемо наставити да спроводимо и даље и то: ликовна, музичка, кулинарска, цветна, баштенска, грнчарска, ритмичка, едукативна, игре меморије итд. У плану је почетак увежбавања луткарског позоришта. Учешће у овој активности би највише имали корисници из Дневног боравказа децу и омладину са сметњама у развоју јер имају највише могућности да остваре такву врсту активности. Публика ће бити њихови другови из других боравака, родитељи и други заинтересовани гости.Крајем године корисници ће увежбати новогодишњу приредбу уз присуство Деда Мраза ради поделе новогодишњих пакетића. Током прошле године, корисници су уз помоћ стручњака, направили много радова урађених за време додатних активности. Зависно од временских прилика, организоваћемо пролећну добротворно-продајну изложбу ових радова. Током прошле године, више студената Педагошког факултета у Јагодини, је изразило жељу за волонтирањем у дневним боравцима. Проширићемо контакте са са студентима и њиховим професорима на факултету, посебно са студентима са васпитачког одсека. Редовни контакти са родитељима корисника че се и даље свакодневно остваривати у боравцима а посебно ће се организовати два заједничка родитељска састанка и то у јануару и јуну ове године.

***Бисерка Јаковљевић,директор***